b'\n_START_ARTICLE_\nGrindaus\n_START_PARAGRAPH_\nGrind tai grindaus on rullalautailutermi, joka viittaa sarjaan rullalautailutemppuja, joissa liikutaan laudalla liukumalla sen trukkien varassa. Yleens\xc3\xa4 t\xc3\xa4m\xc3\xa4 tapahtuu jonkinlaista kaidetta pitkin, mutta periaatteessa liukumispintana voi olla esimerkiksi k\xc3\xa4vely- tai py\xc3\xb6r\xc3\xa4tien varrella olevan penkin etureuna tai muu sellainen. Katurullalautailussa tyypillinen grind tehd\xc3\xa4\xc3\xa4n siten, ett\xc3\xa4 potkitaan ensin laudalla vauhtia, hyp\xc3\xa4t\xc3\xa4\xc3\xa4n olliella kohteen p\xc3\xa4\xc3\xa4lle, suoritetaan itse liuku ja pudottaudutaan lopuksi laudalla takaisin maahan rullaten eteenp\xc3\xa4in.'